Maart | 2008 | Woestynsand tussen my tone
Posted: Maart 27, 2008 in Uncategorized
I've had my fill my share of losing.
DANKIE … DANKIE … DANKIE!!!
AAN ELKEEN VAN JULLE WAT 'N VERSKIL IN MY LEWE GEMAAK HET DEUR HIERDIE BLOG! JULLE WAS (EN IS NOGSTEEDS) ALMAL ONGELOOFLIK SPESIAAL VIR MY!
DIS VIR MY BAIE SAD OM TE GROET, MAAR EK GAAN DAREM NIE VAN DIE BLOGOSFEER AF VERDWYN NIE, EK SAL NOG GEREELD ALMAL SE BLOGS LEES EN MY 2c INGOOI!
WAT JY OOKAL DOEN … DOEN DIT MET OORGAWE
WAT JY OOKAL Sê … Sê DIT OMDAT JY DIT BEDOEL
EN WANNEER JY LAG … LAG UIT JOU MAAG UIT!!
GAAN MAAK 'N DAADWERKLIKE VERSKIL DAARBUITE – EK WEET EK GAAN!!
(PS…vir diegene wat kontak wil behou, gooi 'n mail in my inbox,
ek wil graag nog kontak hê met my blog-vrinne!)
Posted: Maart 20, 2008 in Uncategorized
A time of death and pain undone
Redeems us – as with you and me.
Hoop jy het 'n baie lekker Paasnaweek saam met vriende en familie!
Die Pajero se neus staan alreeds Oudtshoorn se kant toe en die tassies staan kietsregop in die kamer en wag om gelaai te word…
ek hoop die KKNK is reg vir my!!
Love ya all – ry asb veilig en pas jouself mooi op!
Ek chat weer Woensdag met julle!
…evening classes for men!…
Posted: Maart 14, 2008 in Uncategorized
Posted: Maart 13, 2008 in Uncategorized
ROER – – – SPESIAAL VIR JOU!
Posted: Maart 11, 2008 in Uncategorized
Ek het nooit gedink daar sal weer 'n fliek gemaak word wat Message in a Bottle van sy nommer een status op my gunsteling-fliek lysie sal onttroon nie! Maar helaas … ek was verkeerd!
Ek het die naweek my "aanneem-student" en haar vriendin so 'n bietjie weggelok van die boeke en take om 'n lekker chick-fliek te gaan kyk by Canal Walk!!
Holly Kennedy (Hillary Swank) is beeldskoon, intelligent en getroud met die liefde van haar lewe – 'n passievolle, skreeusnaakse en impulsiewe Ier genaamd Gerry (Gerard Butler), wie sy op 19 jarige ouderdom as student in Ierland ontmoet het toe sy in 'n natuurreservaat verdwaal het! Wanneer Gerry sterf aan 'n breingewas, bly daar nie veel vir Holly oor om voor te lewe nie en sy sonder haarself vir omtrent drie weke in hul klein beknopte woonstelletjie af! Niemand het vir Holly beter geken as Gerry nie, so dis 'n goeie ding dat hy vooruit beplan het! Voor Gerry sterf, skryf hy 10 briewe vir Holly wat haar leiding sal gee, nie net deur die rouproses nie, maar ook om haarself weer te vind!
Die eerste boodskap arriveer op haar 30ste verjaarsdag in die vorm van 'n verjaardagkoek en tot haar groot skok, 'n bandopnemer met 'n boodskap van Gerry, wat haar aanmaan om die aand van haar verjaarsdag uit te gaan en haarself te geniet! En die weke en maande wat volg, word meer briewe van Gerry op die snaakste plekke en maniere aan Holly afgelewer, wat haar elke keer op 'n nuwe avontuur en voor nuwe uitdagings plaas! Elke brief word afgesluit met PS I Love You! (*sug* – so romanties – *groot sug*)
Holly se ma en haar beste vriendinne ("Denise" Lisa Kudrow en "Sharon" Gina Gershon) raak bekommerd dat Gerry se briewe Holly laat vashou aan die verlede, terwyl dit haar inderwaarheid aanhelp om 'n nuwe toekoms vir haarself te bou! Met Gerry se woorde as haar riglyn, gaan Holly op 'n self-ontdekkingsreis in 'n romantiese storie van getroud wees en vriendskap en hoe 'n liefde wat so sterk was, haar help om oor te begin en oor die liefde van haar lewe se dood te kom!
Daar is baie skreeusnaakse oomblikke, maar as jy soos ek geneig is om maklik deur jou ogies te piepie – vat maar 'n tissue of twee saam!! Die "cast" is myns insiens uitstekend en elke akteur pas vir my perfek in elke rol! En die baie bekende en beeldskone Hillary Swank en super aantreklike Gerard Butler (wat ook die rol van King Leonidas in 300 gespeel het!), maak dit 'n fees vir die oog!
Hierdie fliek was vir my "baie naby aan die huis" aangesien ek en manlief ook al tien jaar saam is en ek een van die dae 30 word! Die enigste vraag wat oor en oor in my kop afgespeel het terwyl ek die fliek gekyk het, is wat gaan gebeur as hy nou onverwags weggeneem word van my! Negatiewe gedagtes in 'n mate ja, maar ook realiteit, want dit kan so maklik gebeur!!
Ek moet bieg, dit het my baie gehelp om so bietjie verby manlief se nukke en grille te kyk en weer sy goeie punte raak te sien en te waardeer!!
PS I Love You is gebaseer op 'n boek geskryf deur Cecelia Ahern! As jy die kans kry om dit te gaan kyk – doen jouself die guns … en sleep jou man (of vrou of geliefde) saam!!!!
Uit die mond van Gerard Butler … "[During] some of the most miserable periods of my life, people thought I was very happy. And now that I'm actually happier, I don't have to show it. I'm more comfortable with myself."